ddrg/super_eurlex huggingface dataset:
A Bizottság határozata

(2000. január 18.)

a kerekes mezőgazdasági vagy erdészeti traktorok vezetői által érzékelt zajszintről szóló 77/311/EGK tanácsi irányelv 2. cikkének végrehajtásáról szóló 96/627/EK határozat módosításáról

(az értesítés a C(1999) 3546. számú dokumentummal történt)

(EGT vonatkozású szöveg)

(2000/63/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a kerekes mezőgazdasági vagy erdészeti traktorok vezetői által érzékelt zajszintre vonatkozó tagállami jogszabályok közelítéséről szóló, legutóbb az Európai Parlament és a Tanács 97/54/EK [1] irányelve által módosított 1977. március 29-i 77/311/EGK tanácsi irányelvre [2] és különösen annak 2. cikkére,

mivel:

(1) Csaknem valamennyi, vezetőfülkével nem rendelkező traktor esetében műszakilag lehetetlennek bizonyult a Bizottság 96/627/EK [3] határozatában előírt átmeneti időszak határidejének betartása. Ilyen körülmények között az említett járművekre vonatkozóan a fenti határozat által előírt átmeneti időszakot szükséges meghosszabbítani.

(2) Az ebben a határozatban előírt intézkedések összhangban vannak a mezőgazdasági, illetve erdészeti traktorok kereskedelme műszaki akadályainak felszámolásáról szóló irányelveknek a műszaki fejlődéshez való hozzáigazításával foglalkozó bizottság véleményével,

ELFOGADTA EZT A HATÁROZATOT:

1. cikk

A 96/627/EK határozat 1. cikke helyébe a következő rendelkezés lép:

"1. cikk

A 77/311/EGK irányelv 2. cikkének (2) bekezdésében említett átmeneti időszak lejár:

- 2001. október 1-jén valamennyi új traktortípusra vonatkozóan,

- 2003. október 1-jén valamennyi új traktorra vonatkozóan."

2. cikk

A tagállamok elfogadják azokat a rendelkezéseket, amelyek szükségesek ahhoz, hogy ennek a határozatnak legkésőbb 2001. szeptember 30-ig megfeleljenek. Erről haladéktalanul tájékoztatják a Bizottságot.

3. cikk

Ennek a határozatnak a tagállamok a címzettjei.

Kelt Brüsszelben, 2000. január 18-án.

a Bizottság részéről

Erkki Liikanen

a Bizottság tagja

[1] HL L 277., 1997.10.10., 24. o.

[2] HL L 105., 1977.4.28., 1. o.

[3] HL L 282., 1996.11.1., 72. o.

--------------------------------------------------
A Bizottság határozata

(2000. február 18.)

a lófélék Brazíliából történő behozatala tekintetében a 92/160/EGK bizottsági határozat módosításáról

(az értesítés a C(2000) 365. számú dokumentummal történt)

(EGT vonatkozású szöveg)

(2000/163/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 13. cikke (2) bekezdésére,

mivel:

(1) A legutóbb az 1999/558/EK határozattal [2] módosított 92/160/EGK bizottsági határozat [3] megállapítja a lófélék behozatala tekintetében egyes harmadik országok régiókba sorolását.

(2) Brazília Alagoas és Pernambuco állama szerepel a 92/160/EGK határozat mellékletének Brazília azon államait tartalmazó listájában, amelyekből a tagállamok engedélyezik a lófélék behozatalát.

(3) Brazília Alagoas és Pernambuco államainak egyes kerületeiben a munkalovaknál takonykór előfordulásának eseteit jelentette. A fertőzés eredete mind ez ideig ismeretlen.

(4) A közösségi jogszabályokkal összhangban a tagállamok azon harmadik államokból vagy – régiókba sorolás esetén – harmadik államok területének azon részeiből jogosultak lófélék behozatalára, amelyek a behozatalt megelőző hat hónapban takonykórtól mentesek voltak. Ezért helyénvaló az érintett ország régiókba sorolásának hozzáigazítása a járványügyi helyzethez.

(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/160/EGK határozat mellékletének Brazília államait tartalmazó listájából az "Alagoas, Pernambuco" szavakat el kell hagyni.

2. cikk

Ennek a határozatnak a tagállamok a címzettjei.

Kelt Brüsszelben, 2000. február 18-án.

a Bizottság részéről

David Byrne

a Bizottság tagja

[1] HL L 224., 1990.8.18., 42. o.

[2] HL L 211., 1999.8.11., 53. o.

[3] HL L 71., 1992.3.18., 27. o.

--------------------------------------------------
A Tanács határozata

(2000. február 28.)

az Európai Közösség és a Marokkói Királyság között levélváltás formájában létrejött, az egyrészről az Európai Közösségek és azok tagállamai, és másrészről a Marokkói Királyság közötti társulást létrehozó euro-mediterrán megállapodás 2., 3., 4., és 6. mellékletének egyes módosításairól szóló megállapodás megkötéséről

(2000/205/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikke (3) bekezdésére, összefüggésben a 300. cikk (2) bekezdésének első mondatával,

tekintettel a Bizottság javaslatára,

mivel:

(1) Az egyrészről az Európai Közösségek és azok tagállamai, és másrészről a Marokkói Királyság közötti társulást létrehozó, 1996. február 26-i euro-mediterrán megállapodás aláírása óta eltelt időt és az azóta bekövetkezett változásokat figyelembe véve, a megállapodás egyes mellékleteinek néhány kisebb módosítása vált szükségessé.

(2) A módosítások célja a Marokkó által az Európai Közösségből származó ipari termékekre alkalmazott behozatali vámszabályok liberalizálása.

(3) Az Európai Közösség és a Marokkói Királyság között levélváltás formájában létrejött megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és a Marokkói Királyság között levélváltás formájában létrejött, az egyrészről az Európai Közösségek és azok tagállamai, és másrészről a Marokkói Királyság közötti társulást létrehozó euró-mediterrán megállapodás 2., 3., 4., és 6. mellékletének egyes módosításairól szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására feljogosított személyt.

Kelt Brüsszelben, 2000. február 28-án.

a Tanács részéről

az elnök

J. Pina Moura

--------------------------------------------------
A Tanács és a Bizottság határozata

(2000. január 24.)

az egyrészről az Európai Közösségek és azok tagállamai, és másrészről a Marokkói Királyság közötti társulást létrehozó euro-mediterrán megállapodás megkötéséről

(2000/204/EK, ESZAK)

AZ EURÓPAI UNIÓ TANÁCSA,

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre, és különösen annak 310. cikkére, a 300. cikk (2) bekezdésének második mondatával és a 300. cikk (3) bekezdésének második albekezdésével összefüggésben,

tekintettel az Európai Szén- és Acélközösséget létrehozó szerződésre és különösen annak 95. cikkére,

a Tanácsadó Bizottsággal folytatott konzultációt követően és a Tanács egyhangú egyetértésével,

tekintettel az Európai Parlament hozzájárulására [1],

mivel az 1996. február 26-án aláírt, az egyrészről az Európai Közösségek és azok tagállamai, és másrészről a Marokkói Királyság közötti társulást létrehozó euro-mediterrán megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösségek és azok tagállamai, és másrészről a Marokkói Királyság közötti társulás létrehozásáról szóló euró-mediterrán megállapodást, az ehhez mellékelt jegyzőkönyveket és a záróokmányhoz csatolt nyilatkozatokat és levélváltásokat a Tanács és a Bizottság az Európai Közösség és az Európai Szén- és Acélközösség nevében jóváhagyja.

A megállapodás szövegét, a jegyzőkönyveket és a záróokmányt csatolták e határozathoz.

2. cikk

(1) A Társulási Tanácson belül és a Társulási Bizottságon belül a Közösség által képviselendő álláspontot a Tanács határozza meg a Bizottság javaslata alapján, vagy adott esetben, a Bizottság határozza meg, mindkét esetben összhangban az Európai Közösséget és az Európai Szén- és Acélközösséget létrehozó szerződés vonatkozó rendelkezéseivel összhangban.

(2) A megállapodás 79. cikkének megfelelően a Társulási Tanácsban a Tanács elnöke elnököl, és előterjeszti a Közösség álláspontját. A megállapodás 82. cikkének megfelelően a Társulási Bizottságban a Tanács elnökének képviselője elnököl, és ismerteti a Közösség álláspontját.

3. cikk

A Tanács elnöke letétbe helyezi a megállapodás 96. cikkében meghatározott értesítést az Európai Közösség nevében. A Bizottság elnöke letétbe helyezi ezen értesítést az Európai Szén- és Acélközösség nevében.

Kelt Brüsszelben, 2000. január 24-én.

a Bizottság részéről

R. Prodi

az elnök

a Tanács részéről

az elnök

J. Gama

[1] HL C 181., 1999.6.24., 15. o.

--------------------------------------------------
A Tanács határozata

(2000. március 13.)

a nemzeti központi bankok külső könyvvizsgálóiról szóló 1999/70/EK határozat módosításáról

(2000/223/EK)

AZ EURÓPAI UNIÓ TANÁCSA,

tekintettel a Központi Bankok Európai Rendszere és az Európai Központi Bank alapokmányáról szóló jegyzőkönyvre, és különösen annak 27. cikke (1) bekezdésére,

tekintettel az Európai Központi Bank (a továbbiakban: "EKB") 2000. február 21-i ajánlására,

mivel:

(1) Az EKB és a nemzeti központi bankok (a továbbiakban: "NKB"-k) beszámolóit független külső könyvvizsgálóknak kell ellenőrizniük, akiket az EKB Kormányzótanácsa ajánl, és a Tanács hagy jóvá.

(2) Az EKB Kormányzótanácsa azt ajánlotta a Tanácsnak, hogy 2000 pénzügyi évétől kezdődően hagyja jóvá a Deutsche Bundesbank 1999/70/EK tanácsi határozatban [1] jóváhagyott külső könyvvizsgálói közül az egyik leváltását.

(3) A Kormányzótanács ajánlását célszerű követni,

A KÖVETKEZŐKÉPPEN HATÁROZOTT:

1. cikk

Az 1999/70/EK határozat 1. cikkének (2) bekezdése helyébe a következő rendelkezés lép:

"(2) A KPMG Deutsche Treuhand-Gesellschaft AG-t és az Ernst & Young Deutsche Allgemeine Treuhand AG-t, mint a Deutsche Bundesbank külső könyvvizsgálóit, a Tanács a 2000 pénzügyi évétől kezdődő éves beszámolók tekintetében jóváhagyja."

2. cikk

Erről a határozatról értesítik az EKB-t.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 2000. március 13-án.

a Tanács részéről

az elnök

J. Pina Moura

[1] HL L 22., 1999.1.29., 69. o.

--------------------------------------------------
A BIZOTTSÁG HATÁROZATA

(2000. február 7.)

az Európai Közösség és Ausztrália közötti, a borkereskedelemről szóló megállapodás módosításáról szóló megállapodás megkötéséről

(az értesítés a C(2000) 224. számú dokumentummal történt)

(2000/192/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Európai Közösség és Ausztrália közötti, a borkereskedelemről szóló megállapodás megkötéséről szóló, 1994. január 24-i 94/184/EK tanácsi határozatra[1] és különösen annak 3. cikkére,

tekintettel az Európai Közösség és Ausztrália közötti, a borkereskedelemről szóló, 1994. január 26-án Brüsszelben, illetve 1994. január 31-én Canberrában aláírt megállapodásra[2],

mivel:

(1) A Bizottság a Közösség nevében tárgyalásokat folytatott a fent említett megállapodás módosításáról, amelynek célja, hogy 2000. június 30-ig kiterjessze a kationcserélő gyantával kezelt ausztráliai borokra vonatkozó ideiglenes engedélyeket.

(2) Az e határozatban előírt rendelkezések összhangban vannak a Borpiaci Irányítóbizottság véleményével,

A KÖVETKEZŐKÉPPEN HATÁROZOTT:

1. cikk

Az Európai Közösség és Ausztrália közötti, a borkereskedelemről szóló megállapodást módosító megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

Ezt a határozatot és az 1. cikkben említett megállapodást az Európai Közösségek Hivatalos Lapjában kell kihirdetni.

Kelt Brüsszelben, 2000. február 7-én.

a Bizottság részéről

Franz FISCHLER

a Bizottság tagja

[1] HL L 86., 1994.3.31

., 1. o.

[2] HL L 86., 1994.3.31., 3. o.
A Tanács határozata

(2000. március 13.)

az egyrészről az Európai Közösség, másrészről a Svájci Államszövetség között, az Európai Gazdasági Közösség és a Svájci Államszövetség közötti megállapodás 2. jegyzőkönyvéről szóló, levélváltás formájában létrejött megállapodás elfogadásáról

(2000/239/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdésének első mondatával összefüggésben,

tekintettel a Bizottság javaslatára,

mivel:

(1) Az egyrészről az Európai Közösség, másrészről a Svájci Államszövetség között, az Európai Gazdasági Közösség és a Svájci Államszövetség közötti megállapodás [1] 2. jegyzőkönyvéről szóló, levélváltás formájában létrejött megállapodásról tárgyalások folytak viszonossági alapon, a kereskedelmi szabályok javítása és bizonyos kapcsolódó problémák megoldása érdekében.

(2) Az e határozat végrehajtásához szükséges intézkedéseket, a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [2] összhangban kell elfogadni.

(3) A megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, másrészről a Svájci Államszövetség között, az Európai Gazdasági Közösség és a Svájci Államszövetség közötti megállapodás 2. jegyzőkönyvéről szóló, levélváltás formájában létrejött megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

Az e határozat végrehajtásához szükséges intézkedéseket a 3. cikk (2) bekezdésében említett irányítóbizottsági eljárással összhangban fogadják el.

3. cikk

(1) A Bizottságot a 3448/93/EK tanácsi rendelet [3] 15. cikkében említett II. mellékletben nem szereplő, feldolgozott mezőgazdasági termékek kereskedelmére vonatkozó horizontális kérdésekkel foglalkozó irányítóbizottság segíti.

(2) Amennyiben erre a bekezdésre hivatkoznak, az 1999/468/EK határozat 4. és 7. cikkét kell alkalmazni.

Az 1999/468/EK határozat 4. cikkének (3) bekezdésében említett határidőt egy hónapban kell megállapítani.

(3) A bizottság elfogadja eljárási szabályzatát.

4. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

5. cikk

Ez a határozat az Európai Közösségek Hivatalos Lapjában történő kihirdetése napján lép hatályba.

Kelt Brüsszelben, 2000. március 13-án.

a Tanács részéről

az elnök

J. Pina Moura

[1] HL L 300., 1972.12.31., 189. o.

[2] HL L 184., 1999.7.17., 23. o.

[3] HL L 318., 1993.12.20., 18. o. A legutóbb a 2491/98/EK rendelettel módosított rendelet (HL L 309., 1998.11.19., 28. o.).

--------------------------------------------------
A Bizottság határozata

(2000. április 18.)

a Kínából származó halászati termékek behozatalára vonatkozó különleges feltételek megállapításáról szóló 2000/86/EK határozat módosításáról

(az értesítés a C(2000) 831. számú dokumentummal történt)

(EGT vonatkozású szöveg)

(2000/300/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,

mivel:

(1) A 2000/86/EK bizottsági határozat [3] értelmében Kínában a "State Administration for Entry/Exit Inspection and Quarantine (CIQ SA)" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.

(2) A 2000/86/EK határozat hatálybalépése előtt a halászati termékek tagállamok által engedélyezett kínai létesítményekből történő behozatalának engedélyezése – elvben – a legutóbb a 2000/170/EK határozattal [4] módosított 97/296/EK bizottsági határozatban [5] megállapított feltételek alapján történt.

(3) A 2000/86/EK határozatban előírt rendszerre való átállás elősegítése és a kereskedelem zavarainak elkerülése érdekében egy korlátozott átmeneti időszakot kell biztosítani az illetékes kínai hatóság által legkésőbb 2000. február 2-ig igazolt és a Közösségbe legkésőbb 2000. március 1-jén érkező halászati termékek behozatalához.

(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 2000/86/EK határozat a következő 4a. cikkel egészül ki:

"4a. cikk

A tagállamok az alábbi feltételek mellett engedélyezhetik a Kínából származó és a B. mellékletben nem szereplő létesítményekből érkező halászati termékek behozatalát:

1. a létesítményeket az importáló tagállam 1999. december 22-én engedélyezte;

2. az egészségügyi bizonyítványt az illetékes kínai hatóság legkésőbb 2000. február 2-án állította ki; továbbá

3. az érintett halászati termékeket legkésőbb 2000. március 1-jén bemutatták a Közösség állat-egészségügyi határállomásán, és azokat csak az importáló tagállam vagy azon egyéb tagállamok területén hozták forgalomba, amelyek a származási létesítményt engedélyezték."

2. cikk

Ennek a határozatnak a tagállamok a címzettjei.

Kelt Brüsszelben, 2000. április 18-án.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 26., 2000.2.2., 26. o.

[4] HL L 55., 2000.2.29., 68. o.

[5] HL L 122., 1997.5.14., 21. o.

--------------------------------------------------
A Tanács határozata

(2000. március 30.)

az Európai Közösség és Svájc között levélváltás formájában létrejött, az egységes árutovábbítási eljárásról szóló egyezmény keretében a közös kommunikációs hálózat/közös rendszerinterfész (CCN/CSI) kiterjesztéséről szóló megállapodás megkötéséről

(2000/305/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére, együtt a 300. cikk (2) bekezdésének első mondatával és a 300. cikk (3) bekezdésének első albekezdésével,

tekintettel a Bizottság javaslatára,

mivel

(1) Az EK-EFTA Egységes Árutovábbítási Vegyes Bizottság 1/1999 határozatában [1] előírt számítógépesített árutovábbítási rendszer végrehajtása egy nemzetközi számítógépes hálózat kialakítását követeli meg, amely megteremti az információcsere lehetőségét az egységes árutovábbítási eljárásról szóló, 1987. május 20-án kötött egyezmény [2] (a továbbiakban: az Egyezmény) szerződő felei hatáskörrel rendelkező hatóságai között.

(2) Az Európai Közösség már kifejlesztett egy közös kommunikációs hálózatot/közös rendszerinterfészt (CCN/CSI), amely megfelel a szükséges követelményeknek.

(3) Az EK-EFTA Egységes Árutovábbítási Vegyes Bizottság 2/1999 határozata [3] előírja, hogy az Egyezmény minden szerződő felének alkalmaznia kell a CCN/CSI-t, továbbá hogy a partnerországok pénzügyi részvételét és más kapcsolódó kérdéseket a Közösség és az egyes partnerországok közötti kölcsönös megállapodásokkal fogják megállapítani.

(4) 1999. október 22-én a Tanács felhatalmazta az Európai Közösségek Bizottságát, hogy levélváltás formájában megállapodásról tárgyaljon minden olyan nem közösségi országgal, amely Szerződő Fele az Egyezménynek, a CCN/CSI ezen országokra történő kiterjesztéséről.

(5) A Bizottság lefolytatta a CCN/CSI Svájcra történő kiterjesztésére vonatkozó tárgyalásokat.

(6) Az e kiterjesztésre vonatkozó, levélváltás formájában kötött megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és Svájc között levélváltás formájában létrejött, az egységes árutovábbítási eljárásról szóló egyezmény keretében a közös kommunikációs hálózat/közös rendszerinterfész (CCN/CSI) kiterjesztéséről szóló megállapodást a Közösség részéről a Tanács jóváhagyja.

A levélváltás formájában megkötött megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a levélváltás formájában kötött megállapodásnak a Közösséget kötelező aláírására feljogosított személyt (személyeket).

3. cikk

Ez a határozat az Európai Közösségek Hivatalos Lapjában való kihirdetése napján lép hatályba.

Kelt Brüsszelben, 2000. március 30-án.

a Tanács részéről

az elnök

J. Sócrates

[1] HL L 65., 1999.3.12., 50. o.

[2] HL L 226., 1987.8.13., 2. o.

[3] HL L 119., 1999.5.7., 53. o.

--------------------------------------------------
Hivatalos Lap C 139 , 18/05/2000 o. 0001 - 0001



A Tanács határozata (2000. május 2.) a Belső Piaci Harmonizációs Hivatal (védjegyek és formatervezési minták) elnökének kinevezéséről (2000/C 139/01) AZ EURÓPAI UNIÓ TANÁCSA, tekintettel az Európai Közösséget létrehozó szerződésre, tekintettel a közösségi védjegyről szóló, 1993. december 20-i 40/94/EK tanácsi rendeletre [1], és különösen annak 120. cikke (1) és (2) bekezdésére, tekintettel a Belső Piaci Harmonizációs Hivatal (védjegyek és formatervezési minták) elnökének kinevezéséről szóló, 1994. június 16-i tanácsi határozatra [2], tekintettel a Belső Piaci Harmonizációs Hivatal (védjegyek és formatervezési minták) elnöke hivatali idejének megújításáról szóló, 1998. december 3-i tanácsi határozatra [3], tekintettel a Belső Piaci Harmonizációs Hivatal (védjegyek és formatervezési minták) Igazgatótanácsa által 2000. március 6-án beterjesztett jelölésekre, A KÖVETKEZŐKÉPPEN HATÁROZOTT: Egyetlen cikk Wubbo de BOER urat (született 1948. május 27-én) a 2000. október 1-jétől 2005. szeptember 30-ig terjedő időszakra a Belső Piaci Harmonizációs Hivatal (védjegyek és formatervezési minták) elnökévé nevezik ki. Kelt Brüsszelben, 2000. május 2-án. a Tanács részéről az elnök J. Coelho [1] HL L 11., 1994.1.14., 1. o. A 3288/94/EK rendelettel (HL L 349., 1994.12.31., 83. o.) módosított rendelet. [2] HL C 314., 1995.11.25., 1. o. [3] HL C 409., 1998.12.30., 1. o. --------------------------------------------------
A Tanács és a Bizottság határozata

(2000. április 19.)

az egyrészről az Európai Közösségek és azok tagállamai, és másrészről Izrael Állam közötti társulást létrehozó euro-mediterrán megállapodás megkötéséről

(2000/384/EK, ESZAK)

AZ EURÓPAI UNIÓ TANÁCSA,

AZ EURÓPAI KÖZÖSSÉGEK BIZOTTSÁGA,

tekintettel az Európai Szén- és Acélközösséget létrehozó szerződésre, és különösen annak 95. cikkére,

tekintettel az Európai Közösséget létrehozó szerződésre, és különösen annak 310. cikkére, összefüggésben 300. cikke (2) bekezdésének első albekezdésével és 310. cikke (3) bekezdésének második albekezdésével,

tekintettel a Bizottság javaslatára,

a tanácsadó bizottsággal folytatott konzultációt követően és a Tanács egyhangú hozzájárulásával,

tekintettel az Európai Parlament hozzájárulására [1],

mivel:

Az egyrészről az Európai Közösségek és azok tagállamai, és másrészről Izrael Állam közötti társulást létrehozó, 1995. november 20-án Brüsszelben aláírt euro-mediterrán megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösségek és azok tagállamai, és másrészről Izrael Állam közötti társulást létrehozó euro-mediterrán megállapodást, az ahhoz mellékelt jegyzőkönyveket és a záróokmányhoz csatolt nyilatkozatot a Tanács és a Bizottság, az Európai Közösség és az Európai Szén- és Acélközösség nevében jóváhagyja.

Az első bekezdésben említett szövegeket csatolták e határozathoz.

2. cikk

(1) A Közösség által a Társulási Tanácsban és a Társulási Bizottságban képviselendő álláspontot a Bizottság javaslata alapján a Tanács, vagy adott esetben a Bizottság határozza meg, mindkét esetben az Európai Közösséget és az Európai Szén- és Acélközösséget létrehozó szerződés megfelelő rendelkezéseivel összhangban.

(2) A Megállapodás 68. cikkének megfelelően a Társulási Tanácsban a Tanács elnöke elnököl és előterjeszti a Közösség álláspontját. A Megállapodás 71. cikkének megfelelően a Társulási Bizottságban a Tanács elnökségének képviselője elnököl és előterjeszti a Közösség álláspontját.

3. cikk

A Tanács elnöke letétbe helyezi a Megállapodás 85. cikkében meghatározott értesítést az Európai Közösség nevében. A Bizottság elnöke letétbe helyezi ezen értesítést az Európai Szén- és Acélközösség nevében.

Kelt Brüsszelben, 2000. április 19-én.

a Tanács részéről

az elnök

L. Capoulas Santos

a Bizottság részéről

R. Prodi

az elnök

[1] HL C 78., 1996.3.18., 12. o.

--------------------------------------------------